Greek Legal Document

Category: 147

Content:
41. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 1302/Τ. της 9/9 Ιουλ. 1958 Περί καθορισμού εξεταστέας ύλης εις διαγωνισμούς προς πλήρωσιν θέσεων υπαλλήλων του Ελληνικού Οργανισμού Τουρισμού. Έχοντες υπ’ όψει τας διατάξεις της παρ. 4 του άρθρ. 1 του Νόμ. 2085/1952 «περί τροποποιήσεως και συμπληρώσεως διατάξεων του Νόμ. 1811/1951 «περί κώδικος καταστάσεως των Δημοσίων Διοικητικών υπαλλήλων», την υπ’ αριθ. 168/Τ/57 απόφασιν περί εκχωρήσεως αρμοδιοτήτων εις τον Ειδικόν Σύμβουλον Τουρισμού και την υπ’ αριθ. 420/1958 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Κατά τους διενεργουμένους εκάστοτε διαγωνισμούς προς πλήρωσιν κενών θέσεων του 1ου εισαγωγικού βαθμού των κάτωθι κλάδων υπαλλήλων του Ελληνικού Οργανισμού Τουρισμού, των προβλεπομένων υπό του Β.Δ. της 5.9–10.10.1956 «περί οργανώσεως των υπηρεσιών και καθορισμού της εις προσωπικόν συνθέσεως αυτού» η εξέτασις των υποψηφίων γίνεται εις τα κάτωθι θέματα: Α΄ ΚΑΤΗΓΟΡΙΑ Α1 Κλάδος Διοικητικός α)Έκθεσις ιδεών. β)Στοιχεία Συνταγματικού και Διοικητικού Δικαίου. γ))Στοιχεία Αστικού και Εμπορικού Δικαίου. δ)Άρτια γνώσις μιας των γλωσσών Αγγλικής ή Γερμανικής ή Γαλλικής κατά προτίμησιν των υποψηφίων. Α2 Κλάδος Λογιστικός α)Έκθεσις ιδεών. β)Στοιχεία Αστικού και Εμπορικού Δικαίου. γ)Στοιχεία Δημοσίας Οικονομίας και Δημοσίου Λογιστικού. δ)Πρακτική εφαρμογή επί της Λογιστικής Β΄ Κατηγορία Β3 Κλάδος Γραφέων α)Έκθεσις ιδεών. β)Πρακτική αριθμητική. γ)Στοιχεία μιας των γλωσσών Αγγλικής ή Γερμανικής ή Γαλλικής κατά προτίμησιν των υποψηφίων. Β4 Κλάδος Δακτυλογράφων α)Έκθεσις ιδεών. β)Δακτυλογραφία. γ)Στοιχεία μιας των γλωσσών Αγγλικής ή Γερμανικής ή Γαλλικής κατά προτίμησιν των υποψηφίων. Άρθρ.2.-Η εξεταστέα ύλη των ως κάτωθι μαθημάτων κατά κλάδους, των δια του άρθρ. 1 καθοριζομένων ως εξεταστέων, εξ ης θέλουσι καθορισθή υπό της εξεταστικής Επιτροπής τα θέματα του διαγωνισμού, ορίζεται ως εξής: Α΄ Κατηγορία Ι.Α1 Κλάδος Διοικητικός α)Στοιχεία Συνταγματικού και Διοικητικού Δικαίου: Μορφή του Ελληνικού Πολιτεύματος. Η νομική θέσις του Βασιλέως εν τη Πολιτεία. Αι κατά το Σύνταγμα αρμοδιότητες αυτού. Υπουργοί. Νομική θέσις και αρμοδιότητες αυτών κατά το Σύνταγμα. Αστική, Ποινική και Κοινοβουλευτική ευθύνη αυτών. Αι τρεις λειτουργείαι της Πολιτείας, Νομοθετική, Δικαστική και Εκτελεστική υπό ουσιαστικήν και τυπικήν άποψιν. Ουσιαστικός και τυπικός νόμος. Η κατάρτισις και ψήφισις των Νόμων και Νομοθετ. Δ/των. Είδη Δ/των. Νομοθετική εξουσιοδότησις. Η συνταγματική προστασία της ιδιοκτησίας. Το Δικαίωμα του αναφέρεσθαι προς τας Αρχάς. Αρχή της νομιμότητος και διακριτική εξουσία της διοικήσεως. Έννοια και διακρίσεις διοικητικών πράξεων. Έκδοσις και έναρξις της ισχύος αυτών. Ανάκλησις διοικητικών πράξεων. Κεντρική και περιφερειακή διοίκησις. Ειδική και τοπική αυτοδιοίκησις. Συμβούλιον Επικρατείας. Οργάνωσις και αρμοδιότητες αυτού. Ανώτατον Συμβούλιον Δημοσίων Υπηρεσιών. Οργάνωσις και αρμοδιότητες αυτού. Ελεγκτικόν Συνέδριον. Οργάνωσις και αρμοδιότητες αυτού. Ορισμός και γνωρίσματα των Δημοσίων Διοικητικών υπαλλήλων. Συνταγματική μονιμότης των τακτικών υπαλλήλων. Τρόπος προσλήψεως διοικητικών υπαλλήλων. Προϋποθέσεις, προσόντα και κωλύματα διορισμού. Καθήκοντα, περιορισμοί και δικαιώματα των διοικητικών υπαλλήλων. Λύσις της υπαλληλικής σχέσεως. Πειθαρχικά αδικήματα, ποιναί και πειθαρχικαί δικαιοδοσίαι επί διοικητικών υπαλλήλων. β)Στοιχεία Αστικού και Εμπορικού Δικαίου: Φυσικόν πρόσωπον. Κατοικία. Ικανότης προς δικαιοπραξίαν. Νομικά πρόσωπα. Αντιπροσώπευσις και πληρεξουσιότης. Κυριότης εν γένει και περιεχόμενον αυτής. Κτήσις κυριότητος. Ενοχή, γενεσιουργοί λόγοι. Αλλοιώσεις των ενοχών. Παραγραφαί. Έμποροι και Εμπορικαί πράξεις. Εμπορική επωνυμία και σήματα. Εμπορικαί Εταιρείαι, Εποπτεία και έλεγχος Ανωνύμων Εταιρειών. Συνταγματικαί. Γραμμάτια. Επιταγαί. γ)Αρτία γνώσις της Αγγλικής ή Γερμανικής ή Γαλλικής γλώσσης: Μετάφρασις κειμένου 20 στίχων εκ μιας των ανωτέρω γλωσσών, εις την Ελληνικήν και μετάφρασις ετέρων είκοσι στίχων εκ της Ελληνικής εις την αντίστοιχον ξένην γλώσσαν. (Αντί της σελ. 64,25(α) Σελ. 64,25(β) Τεύχος 370–Σελ. 83 Ελληνικός Οργανισμός Τουρισμού 18.Β.α.41 85 ΙΙ.Α2 Κλάδος Λογιστικός α)Στοιχεία Αστικού και Εμπορικού δικαίου: Η αυτή ύλη ως ανωτέρω δια τον Α1 Κλάδον Διοικητικόν. β)Στοιχεία Δημοσίας Οικονομίας και Δημοσίου Λογιστικού: Έννοια και περιεχόμενον της Δημοσίας Οικονομίας. Δημόσιαι δαπάναι. Μέσα προς κάλυψιν των δημοσίων δαπανών. Έννοια και δικαιολογητική βάσις της φορολογίας. Γενικαί αρχαί της φορολογίας. Προοδευτική και αναλογική φορολογία. Γενικότης του φόρου. Άμεσοι και έμμεσοι φόροι. Έννοια, ορισμός και σκοπός του Δημοσίου Λογιστικού. Βεβαίωσις δημοσίων εσόδων και είσπραξις αυτών. Προϋπολογισμός. Έννοια, σκοπιμότης και νομική φύσις αυτού. Διαδικασίας εκτελέσεως του προϋπολογισμού των δαπανών. Χρονικά όρια εκτελέσεως του προϋπολογισμού. Περί δημοσίων υπολόγων. Προληπτικός έλεγχος χρηματικών και Επιτροπικών ενταλμάτων. Γ)Πρακτική εφαρμογή επί της Λογιστικής: Λογιστικαί εγγραφαί. Σχηματισμός ημερολογιακών άρθρων δια διαφόρους εμπορικάς πράξεις και μεταφορά αυτών εις Γενικόν Καθολικόν και Ειδικά ή Αναλυτικά καθολικά. Εγγραφαί αφορώσαι εις την συγκέντρωσιν των αποτελεσμάτων πάντων εν γένει των λογαριασμών εν τη διπλογραφία. Εγγραφαί αφορώσαι έσοδα και έξοδα τρεχούσης χρήσεως. Διοργάνωσις της λογιστικής υπηρεσίας επιχειρήσεώς τινος. Μέσα ελέγχου και ακριβείας των εγγραφών εν τη διπλογραφία. Ανεύρεσις και διόρθωσις λογιστικών σφαλμάτων. Ενεργητικόν. Παθητικόν. Καθαρά περιουσία. Απογραφή. Ισοζύγιον. Ισολογισμός. Απόσβεσις στοιχείων παγίου ενεργητικού και επισφαλών απαιτήσεων. Β΄ Κατηγορία ΙΙΙ. Β3 Κλάδος Γραφέων IV.Β4 Κλάδος Δακτυλογράφων Στοιχεία μιας των γλωσσών Αγγλικής ή Γερμανικής ή Γαλλικής. Μετάφρασις κειμένου δέκα έως δέκα πέντε στίχων εκ μιας των εν λόγω γλωσσών εις την Ελληνικήν. Η παρούσα δημοσιευθήτω δια της Εφημερίδας της Κυβερνήσεως.